VikipeediA 

Eesti viipekeel 


See artikkel vajab toimetamist. (Mai 2019 ) 

Palun aita artiklit toimetada (https://et.wikipedia.0rg/w/index. php?title=Eesti_viipe 
keel&action=edit). (Kuidas ja millal see märkus eemaldada?) 


Eesti viipekeel (ingl Estonian Sign Language ) on iseseisva grammatika ja sõnavaraga visuaal-motoorne 
keel, mida tajutakse silmadega ja väljendatakse kehaga. 

Eesti viipekeele staatus ja areng on otseselt seotud ühiskonna suhtumisega kurtide kogukonda ja kultuuri. 
Olulisel määral on eesti viipekeelt ja selle grammatikat mõjutanud Eesti haridus- ja sotsiaalpoliitika eri 
perioodidel.® Eesti kurtide kogukonda ühendav eesti viipekeel on visuaal-motoorne keel nagu ka kõik 
teised viipekeeled maailmas.ö Keeleseaduse järgi on iga muu keel peale eesti keele ja eesti viipekeele 
võõrkeel.® Seega on eesti viipekeel riiklikult tunnustatud keel.® Eestis kasutab eesti viipekeelt regulaarselt 
4500 inimest, kelle hulgas on 2000 kurti, kes vajavad tõlketeenust.® 

Viipekeele üldine kirjeldus 


Maailmas on ligikaudu 6500-7000 keelt, sealhulgas nii visuaal-motoorsed kui ka auditiiv-verbaalsed keeled. 
Aud itiiv-verbaalsed keeled on kõneldud keeled, mida tajutakse tavaliselt kuulmismeelega.® Visuaal- 
motoorsed keeled on visuaalsed keeled, mida tajutakse nägemismeelega ja väljendatakse käte, näoilmete ja 
kehaga. Visuaal-motoorse keele kasutamise põhjused võivad olla näiteks kurt laps või kurdid 
lapsevanemad.® Viipekeel on loomulik keel, mis sarnaneb verbaalse keelega mitmeti, kuid viipekeele 
visuaalsusel rajaneva stmktuuri tõttu on neil ka erinevusi J 2 ] Viipekeel on kokkuleppeline 
kommunikatsioonisüsteem, mis on tekkinud spontaanselt kõikides kurtide kogukondades. Viipekeel 
omandatakse lapsepõlves loomulikult keelekeskkonnast samas vanuses, kui kuuljad lapsed omandavad 
verbaalse keele, ning see täidab samu sotsiaalseid ja mentaalseid funktsioone kui verbaalne keel.® 

Viipekeele peamise sisu moodustavad viiped, mis avalduvad viiplemise ehk viipekõne kaudu.® Viipel kui 
keelelist teavet kandval keelesümbolil on oma kindel „häälikuline” kuju.EL Viipe osad on käekuju 
(käevorm); koht, kus viibe moodustub; liigutus ja mitteverbaalne signaal ehk näoilme, suupilt ja 
kehahoid.® 
















Eesti viipekeele tekkeaeg on siiani täpselt määratlemata, kuid eesti viipekeele ajaloo uurijad on rõhutanud, 
et selle teke võib olla seotud esimese kurtide kooli avamisega Vändras.^ Eesti viipekeel (rahvusvaheline 
kood ESO) kuulub maailmas ametlikult tunnustatud keelte hulka ning on registreeritud maailma keelte 
andmebaasis EthnologueJ 9 ^ 

Eesti viipekeele küsilause kirjelduse leiab „Viibelda on mõnus” käsiraamatust, kus on välja toodud, et 
küsilause puhul on kulmud tõstetud, silmad kissis, keha võib olla ettepoole kaldus ning õlad võivad olla 
pisut tõstetud. Küsiviibe esitatakse kas lause alguses, lõpus või nii alguses kui ka lõpus J l0 ' 

Fonoloogia 


Viiped jagunevad arbitaarseteks ja ikoonilisteks ehk motiveeritud viibeteks. Arbitraarne viibe on seotud 
sotsiaalse kokkuleppega, tavaliselt ei saada kohe aru, kuidas on viibe tekkinud. Arbitraarsed viiped ei ole 
seotud tähistatava kuju ega muu visuaalse elemendiga. Näiteks, eesti viipekeele viipel „DIREKTOR” 
puudub seos kontekstiga. Viipe teket motiveeris see, et lapsed nägid direktorit, kellel olid võtmed alati 
taskus. Ikoonilised viiped on motiveeritud näiteks tegevusest, joonisest või kujustJ 11 ' Näiteks, viibe 
„MAJA” on tekkinud katuse kuju järgi ja viipe „JOOKSMA” aluseks on tegevus. Viiped leiab siit: 
http://www.eki.ee/dict/viipekeel/. 

1960. aastal lõi William C. Stokoe SignWriting süsteemi, mis baseerub ameerika viibete fonoloogia kirja 
panemisel. SignWriting ei käsitle vaid mittemanuaalseid märke, vaid ka muid viipeid puudutavaid aspekte, 
näiteks käevormi, liigutust ja peopesa orientatsiooni. Stokoe uuris ameerika viipekeelt keeleteaduslikust 
vaatenurgast. Tõi ameerika viipekeele esmakordselt keeleteaduse huviorbiiti^ 12 ^ Ka eesti viipekeele 
kirjasüsteem ehk transkirptsioonisüsteem põhineb SignWriting süsteemil/ 12 ^ Hollandis loodi oma süsteem 
hollandi viipekeele kirja panemiseks, mis erineb SignWriting süsteemist. ^ 12 ' 

Stokoe võttis viipe väikseima tähendust mittekandva elemendi tähistamiseks kasutusele mõiste kireem 
(kreeka xüp cheir 'käsi') ja nimetas viibete struktuuri ja organiseeritust uuriva teadusharu kiroloogiaksJ 2 ' 

Eesti viipekeele õpetamine 


Kui eesti viipekeelt ei lubatud kasutada õpetuskeelena, ei arenenud keel palju ning eriti ei lisandunud uusi 
viipeidki. Murranguliseks võib pidada aastat 1994, mil eesti viipekeel leidis rakendust kurtide õpetuskeelena 
Tallinna Heleni Koolis (endine Tallinna kurtide kool). Ühiskond hakkas tunnistama kurte kui kultuurilis- 
keelelist vähemust 

Eesti viipekeelt kui võõrkeelt õpetatakse Tartu Ülikoolis (sh Viljandi Kultuuriakadeemia), THINK MTÜ-s 
(Tartus ja Tallinnas) ja Tartu Rahvaülikoolis. Ü4][15][16] 

Viibeldud eesti keel 


Viipekeelte kõrval on olemas ka suuliste keelte visualiseeritud vormid ehk viibeldud keeled (ingl signed 
languages). Viibeldud eesti keel põhineb suulise keele grammatikal ja seda pruukides muudetakse kõne või 
tekst viibete ja sõrmendamise (ingl fingerspelling ) abil nähtavaks. Sõrmendamisel kirjutatakse tähed ja 
numbrid käevormide abil õhku. Sõrmendamine ei ole viipekeele osa. Hoolimata sellest on sõrmendite 
kasutamine tavaline, eriti siis, kui tahetakse edasi anda eestikeelse sõna täpset kirjapilti (näiteks nimede, 
võõrsõnade märkimisel), harvem ka siis, kui vajalikku viibet ei tea ta J 7 ' 

Eesti sõrmendid ehk sõrmendamine ei ole eraldiseisev visuaal-motoorne keel, vaid on auditiiv-verbaalse 
eesti keele tähemärkide edasiandmine ehk õhus kirjutamine J 17 ^ 

Välislingid 


■ Eesti viipekeelest Eesti Kurtide Liidu veebilehelt (vaadatud 16.01.2013) (http://www.ead.ee/37 
1095) 

■ Eesti viipekeele - eesti keele sõnastik (http://www.eki.ee/dict/viipekeel/) 

